  Майя Бывальцева 11-тӥ инвожое 20 часын Ижкарысь Архангел Михаиллэн черкез азьын Хоръёслэн бадӟым соборзы кутскоз. Сяме пырем концертэ Удмуртиысь устоосыз коллективъёс но нимаз кырӟасьёс кырӟасьёс пыриськозы.. Со сярысь Ижкарлэн пресс-службаез ивортэ. Хоръёслэн бадӟым соборзы – атыкай музъемез гажан мылкыдо но лулпушлыко крезьгурлэн бадӟым праздникез. Удмуртия понна со одӥгез пусйымонэз крезьгуро ужрад луэ, Россиысь мукет улосвылъёсын со кадез ӧвӧл Арысь арес ужрадэ Чайковский нимо муниципал хор пыриське. Туэ соос борды Удмуртиысь академ хор капелла, «Арсенал-Бэнд» оркестр, кырӟанъя но эктонъя «Италмас» академ ансамбльлэн хорез, Владимир Михайловлэн хорез, «Надежда» хор, Удмуртиысь операя но балетъя театрысь но кун филармониысь хоръёс, Ижкарысь искусствоосъя нылпи школаослэн огазеям хорзы но искусствоосъя 9 номеро школалэн духовой оркестрез итӥськозы. Нылпиослэн огазеям хорзы нырысьсэ Инклюзив хор пыриз. Архангел Михаиллэн черкезлэн тубатъёсыз вылэ 400-лэсь трос крезьгурасьёс султозы. Хоръёслэн бадӟым соборзылэн программаяз чузъяськозы ӟуч классикъёс – Пётр Чайковский, Михаил Глинка, Александр Бородин, Александр Гречанинов, Георгий Свириддов, озьы ик туала крезгурчиос – Александра Пахмутова, Виктор Чайка, Евгения Копысова но мукетъёсыз. Озьы ик Анна Соловьёвалэсь «Посвящение Калашникову» но Василий Соловьёв-Седойлэн «Песня о Ленинграде» кырӟанъёссэс быдэстозы.  Тодэ вайытом, пӧсьтолэзьысен азьмуртлэн фондысьтыз грант чотын Дэбес ёросын но Ижкарын удмурт крезьгурчилы Геннадий Корепанов-Камскийлы сӥзем ужрадъёс ортчозы.  Тегъёс: Лулчеберет Ижкар нылпиос Удмуртия крезьгур  